**DĖL ŠILALĖS RAJONO SAVIVALDYBĖS 2019–2021 M. STRATEGINIO VEIKLOS PLANO IR 2019 M. SAVIVALDYBĖS BIUDŽETO RENGIMO TVARKOS APRAŠO PATVIRTINIMO**

2019 m. sausio 7 d. Nr.DĮV-21

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 5 punktu ir 51 straipsnio 1 ir 3 dalimis, Lietuvos Respublikos biudžeto sandaros įstatymo 8 straipsnio 2 dalimi ir 26 straipsnio 1, 2, 3 dalimis ir Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių, patvirtintų Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“, 21 punktu, Lietuvos Respublikos finansų ministro 2018 m. gegužės 31 d. įsakymo Nr. 1K-206 „Dėl biudžeto sudarymo ir vykdymo formų“ 4 punktu, Šilalės rajono savivaldybės strateginio veiklos planavimo tvarkos aprašo, patvirtinto Šilalės rajono savivaldybės tarybos 2014 m. liepos 3 d. sprendimu Nr.T1-154 „Dėl Šilalės rajono savivaldybės strateginio veiklos planavimo tvarkos aprašo patvirtinimo“, 30 punktu, Šilalės rajono savivaldybės biudžeto sudarymo ir vykdymo taisyklių, patvirtintų Šilalės rajono savivaldybės tarybos 2011 m. rugsėjo 9 d. sprendimu Nr. T1-268 „Dėl Šilalės rajono savivaldybės biudžeto sudarymo ir vykdymo taisyklių patvirtinimo“, 4 punktu:

1. T v i r t i n u pridedamus:

 1.1. Šilalės rajono savivaldybės 2019–2021 m. strateginio veiklos plano ir 2019 biudžeto projekto rengimo tvarkos aprašą  (1 priedas);

1.2. Šilalės rajono savivaldybės 2019–2021 m. strateginio veiklos plano ir 2019 metų biudžeto projekto rengimo darbų atlikimo grafiką (2 priedas);

1.3. Šilalės rajono savivaldybės 2019 metų biudžetinių įstaigų pinigines ir natūrines išlaidų normas (3 priedas).

2. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Raimundas Vaitiekus